《洗砚鱼吞墨》
宋代·林希逸

携砚临流洗，迎人戏小鱼。忘机知似我，吞墨喜看渠。

案上研磨久，池边浣濯初。黑翻波里影，素染腹中书。

水与烟俱落，香知饵不如。谁能图罩罩，点笔滴蟾蜍。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。